Gjør som norske it-jenter - kle deg metallisk | MinMote
METALLISK INSPIRASJON: Både Hege Aurelie Badendyck, moteredaktør i Costume, og Hanneli Mustaparta, moteblogger, valgte metalliske elementer i anterkkene de gikk med under årets moteuker. Foto: vanessajackmann.blogspot.com/ Produsentene
Både Hege Aurelie Badendyck og Hanneli Mustaparta valgte metalliske elementer under årets moteuker. La deg inspirere til en kul, metallisk stil.
De er begge yndede objekter for streetstylefotografer over hele verden, og it-jentene Hege Aurelie Badendyck og Hanneli Mustaparta liker å leke med farger, snitt og former.
Moteblogger Vanessa Jackman har foreviget to av antrekkene de to fashionistaene har hatt på seg under moteukene dette året, som viser hvordan metalliske plagg og tilbehør kan styles på en kul og elegant måte.
Hanneli Mustaparta, som både er streetstyle-blogger, modell, fotograf og bidragsyter til motemagasinet Vogue, gikk kledd i en grønn, metallisk jakke under moteuken i New York i vår. Da valgte hun å matche jakken med en topp og et plisséskjørt i samme fargenyanse, og lagde dermed et ton-i-ton antrekk.
Motemagasinet Vogue skrev tidligere i høst at Hege Aurelie Badendyck er «en å følge med på». Stylisten og moteredaktøren i norske Costume har gjort seg bemerket for sin minimalistiske, men lekne stil.
- Jeg tror at jeg skiller meg ut fordi det skinner igjennom at jeg synes det er gøy. Jeg elsker å leke med former, snitt og farger, sa Badendyck til minMote tidligere i høst.
Antrekket hennes som i utgangspunktet eri en dus, kremhvit farge, blir langt mer «edgy» når det brytes opp av den sølvfargede clutchvesken.
La deg inspirere av de norske it-jentene, og finn dine metalliske favoritter blant variantene minMote har plukket ut:
JAKKE: (Fra øverst tv):. Jakke fra Designers Remix hos Nelly.com, 2495 kr. Metallisk jakke fra Mango, 499 kr. Jakke fra Kenzo hos net-a-porter.com, 6610 kr. Sølvgrå bouclécardigan fra H&M, 599 kr. Foto: vanessajackman.blogspot.com/ Produsentene
Til hverdags kan en metallisk jakke gjøre antrekket langt mer lekent og spennende. Det finnes flere varianter av metalliske jakker - både blazere, cardigans, asymmetriske og «college»-inspirerte jakker får du i metalliske farger som sølv og gull. Bruk jakken med en sort bukse eller skjørt og en enkel topp, for et perfekt hverdagsantrekk som fungerer like fint på jobb som på fritiden.
KJOLER OG SKJØRT: (Fra nederst t.v): Metallisk grå omslagskjole fra Day Birger et Mikkelsen hos net-a-porter, 2639 kr. Champagnefarget med sort liv fra Mango, 249 kr. Gullfarget skjørt med sømdeltajer fra Cubus, 199 kr. Grønt knelangt blyanskjørt fra Zara, 559 kr. Sølvfarget asymmetrisk skjørt fra H&M, 799 kr. Foto: vansessajackman.blogspot.com/ Produsentene
Til festligere anledninger kan en kjole eller et metallisk skjørt være ditt «statement»-plagg. Velg et snitt og en farge du er komfortabel i, og style det med din favorittbluse. Unngå å ha for mange skinnende elementer i antrekket, og velg gjerne en overdel i et annet materiale enn skjørtet er i. Samtidig er det å bruke smykker og øredobber - bare vær bevisst på at de metalliske fargene passer sammen.
TILBEHØR: (Fra nederst t.v) Sko i gullfarge fra Zara, 1159 kr. Veske i koksgrå metallisk nyanse fra Pieces, 249,95 kr. Sekk i gullfarge med sømdetaljer fra Asos.com, 414,64 kr. Grå clutch fra Monki, 178 kr. Grønn veske fra Back hos Weekday.com, 1435 kr. Veske i sort og gull med detaljmønster fra Bik Bok, 399 kr. Foto: vanessajackman.blogspot.com/ Produsentene
Hvis du føler at et metallisk plagg blir for voldsomt for deg, kan du heller velge å gå til anskaffelse av et metallisk tilbehør. Et par sko i gull- eller sølvfarge kan bryte på et helsort antrekk på en elegant måte, mens en clutch eller veske kan gi antrekket mer «edge», slik som Badendycks antrekk illustrerer. Hvis du vil at det metalliske tilbehøret skal være mer iøyenfallende, bør du skaffe deg en større veske eller sekk i skinnende og «glossy» metallisk farge.